CELEX: 62014CN0596
Language: bg
Date: 2014-12-22 00:00:00
Title: Дело C-596/14: Преюдициално запитване от Tribunal Superior de Justicia de Madrid, Sección 3 de lo Social (Испания), постъпило на 22 декември 2014 г.  — Ana de Diego Porras/Ministerio de Defensa

23.3.2015   
            
            
               BG
            
            
               Официален вестник на Европейския съюз
            
            
               C 96/3
            
         Преюдициално запитване от Tribunal Superior de Justicia de Madrid, Sección 3 de lo Social (Испания), постъпило на 22 декември 2014 г. — Ana de Diego Porras/Ministerio de Defensa
   (Дело C-596/14)
   (2015/C 096/05)
   Език на производството: испански
   
      Запитваща юрисдикция
   
   Tribunal Superior de Justicia de Madrid, Sección 3 de lo Social
   
      Страни в главното производство
   
   
      Жалбоподател: Ana de Diego Porras
   
      Ответник: Ministerio de Defensa
   
      Преюдициални въпроси
   
   
               1)
            
            
               Трябва ли обезщетението при прекратяване на временен договор да се счита за спадащо към условията за наемане на работа, до които се отнася клауза 4, параграф 1 от РАМКОВОТО СПОРАЗУМЕНИЕ МЕЖДУ CES, UNICE И CEEP? (1)
               
            
         
               2)
            
            
               Ако посоченото обезщетение трябва да се счита за спадащо към условията за наемане на работа, трябва ли работникът, сключил, съответно установил директно с работодателя трудов договор или трудово правоотношение, чието прекратяване е обусловено от обективни условия като настъпване на определена дата, завършване на специфична задача или настъпване на определено събитие, да получи същото обезщетение, каквото би получил работник със сходен постоянен договор при прекратяване на договора му по обективни причини?
            
         
               3)
            
            
               Ако работникът със срочен договор има право на същото обезщетение, каквото би получил работник с постоянен договор при прекратяване на договора му по обективни причини, трябва ли да се счита, че член 49, параграф 1, буква c) от Закона за статута на работниците транспонира правилно Директива 1999/70/ЕО на Съвета от 28 юни 1999 година относно Рамково споразумение за срочната работа, сключено между Европейската конфедерация на профсъюзите (CES), Съюза на индустриалците в Европейската общност (UNICE) и Европейския център на предприятията с държавно участие (CEEP), или е дискриминационен и противоречи на директивата, като накърнява нейната цел и полезното ѝ действие?
            
         
               4)
            
            
               Ако няма обективни причини за лишаване на работниците с договори за временна работа от право на обезщетение при прекратяване на срочните им трудови договори, дискриминационно ли е установяването по отношение на тези работници, в Закона за статута на работниците, на условия за наемане на работа, различни не само от условията за наемане на работа на работниците с постоянни договори, но и от тези на останалите работници със срочни договори?
            
         
      (1)  Директива 1999/70/ЕО на Съвета от 28 юни 1999 година относно Рамково споразумение за срочната работа, сключено между Европейската конфедерация на профсъюзите (CES), Съюза на индустриалците в Европейската общност (UNICE) и Европейския център на предприятията с държавно участие (CEEP) (ОВ L 175,стр. 43; Специално издание на български език, 2007 г., глава 5, том 5, стр. 129)